


Aidosti ennakoivaa hyvinvointia
Opinto-ohjauksen ja opettajankoulutuksen mahdollisuudet hyvinvoinnin ja voimaantumisen edistäjänä 

Henna Latvala
Tiivistelmä
Tämä artikkeli pohjautuu vuosien 2007-2012 aikana toteutettuun  toiminnalliseen kehittämishankkeeseen ja sen taustalla olevaan väitöskirjani haastatteluaineistoon. Kehittämishankkeen aikana toteutetut käytännön ratkaisut pohjautuvat tutkimustiedon lisäksi asiantuntija- ja opiskelijahaastatteluihin, käyttäjäkokemuksiin sekä omiin kokemuksiin ja havaintoihin. Artikkelissa avaan kehittämishankkeen taustakontekstia ja kuvaan tarkemmin hankkeen yhtä vaihetta; ”hyvän elämän edellytysten”-kirjallisuuskatsausta, johon linkitän teoreettisen tarkastelun opinto-ohjauksen ja opettajankoulutuksen mahdollisuuksista vastata ajankohtaisiin, yksilötasolta lähteviin, yhteisöllisiin ja yhteiskunnallisiin hyvinvoinnin ja voimaantumisen edistämisen haasteisiin.

Yhteiskunnan tila ja palvelujärjestelmän toimivuus
”Tyypillisesti sisukas Suomalainen ja varsinkin Etelä-Pohjalainen hakee apua vasta siinä vaiheessa, kun lapsi, nuori tai aikuinen voi niin pahoin, että joutuu hakeutumaan asiantuntijan esim. lääkärin vastaanotolle. Lääkäri tekee diagnoosin ja ohjaa yksilön tarvittaessa erikoissairaanhoidon puolelle, esim. psykologille tai terapeutille. Vasta siellä aletaan ammattilaisen avustuksella käsitellä sitä, mikä on kehityspsykologiankin näkökulmasta yksilön eheän ja tasapainoisen minuuden rakentumisessa tärkeintä: itsetuntemus-, tietoisuus- ja läsnäolontaitojen vahvistaminen, oman minuuden rakentumiseen liittyvien asioiden tietoinen tarkastelu ja käsittely. Jo pelkästään tässä prosessissa: yksilön hakeutuessa pakon edessä lääkäriin, josta diagnoosin kera lähete erikoissairaanhoidon puolelle- ehtii mahdollisesti tapahtua leimaantuminen ja yksilön minäkuva alkaa liian usein rakentua negatiivisella tavalla syrjäytymiskierrettä edistäväksi.”
Edellä kuvattu kärjistetty esimerkki sai minut tarkastelemaan tämän päivän suomalaisen ”hyvinvointi” palvelujärjestelmän toimintaa ja rakenteiden luomaa tämän hetkistä todellisuutta. Mitä yllä kuvattu kertoo yhteiskuntamme tilasta ja toimintatavoista hyvinvoinnin edistämisessä? 
Lähtökohta-ajatuksena hankkeessa oli, että aidosti ennakoivassa, ennaltaehkäisevässä ohjaustyössä ja yhteiskunnallisessa kehittämistyössä tulisi Äiti Teresan kehotuksen mukaisesti "Ei toimia sotaa vastaan vaan rauhan puolesta", joka voimaantumis-ideologiaan sovellettuna tarkoittaa sitä, että kiinnitetään huomio yksilön alitajuisiin ja sisäisiin voimavaroihin, eli ihmisessä olevaan sisäsyntyiseen viisauteen ja em. käyttöönottamiseen ja tukemiseen. Käytännön resurssit ja toimenpiteet eri sektoreilla (esim. sivistystoimi, terveystoimi) tulisi kohdistaa em. ideologian mukaisesti yllämainittuihin sisältöihin eli ihmisessä olevan eheän vahvistamiseen, ei rikki olevan, epäkohtien korjaamiseen. Vrt. Hoidetaanko pahoinvointia vai edistetäänkö terveyttä? Kysymys on siis yksilötasolta lähtevästä, yhteiskunnallisesti ajankohtaisesta ja tärkeästä –voisiko sanoa- paradigmamuutoksesta, ”ajatteluvallankumouksesta” ja siitä mitä todella halutaan kehittää ja mihin taloudelliset resurssit suunnata. 
Henkilökohtaisen sisäisen motivaation ja näkökulman asian käsittelyyn toi työkokemukseni koulutusjärjestelmämme eri tasoilla päiväkodeista ikäihmisten yliopistoon, opetus-  kasvatus- ja ohjaustyö yksityisellä ja julkisella puolella sekä näkökulma tutkimus- kehittämis- ja päättäjäasemasta. Samoihin ajatuksiin ja kysymyksiin törmäsin toistuvasti 2000-luvun puolivälissä alueellista nuorten työpajatoimintaa perustaessani, joustavan perusopetuksen toimintaa valmistellessani sekä alueellisissa moniammatillisissa asiantuntijatyöryhmissä nuorisokoordinaattorina toimiessa. Nuorten työpajatoiminta sijoittuu peruspalvelujen ja erikoissairaanhoidon palvelujen väliin, josta hyötyvät parhaiten he, joille peruspalvelujen tuki ei riitä, eikä erikoissairaanhoidon palveluja vielä tarvita. Erilaiset opinto-ohjauksen tukihankkeet ovat kuluneen vuosikymmenen aikana vauhdilla lisääntyneet ja ne on suunnattu pääosin edellä mainitulla tavalla, korjaamaan olemassa olevia näkyviä epäkohtia, toisin sanoen peruspalveluissa olevia aukkoja, puutteita, käytäntöjä, jotka eivät vielä toimi kuten niiden ehkä pitäisi toimia tämän päivän suomalaisessa hyvinvointiyhteiskunnassa.  STM:n Onnistuvat Opit oli hyvä esimerkki siitä, miten hankerahoitus kohdistettiin ensisijaisesti olemassa olevien rakenteiden (peruspalvelujen) muuttamiseen ja siellä uusien käytäntöjen juurruttamiseen.
Koulumaailmassa työskennellessäni minut valtasi ajoittain turhautuneisuuden tunne siitä, etteivät KESU, OPS ja ohjaussuunnitelma useinkaan näkyneet mielestäni riittävästi oppilaitoksen käytännöissä, arjessa, opettajien toiminnassa. Lisäksi koin epäoikeudenmukaisuuden tunnetta perusopetuksessa, mielestäni silminnähden eriarvoisessa asemassa olevien oppilaiden puolesta: käytännön työssä opettajilla on tila ja vapaus tehdä työtä omalla persoonallaan ja onnellisessa asemassa ovat ne oppilaat, joiden opettaja on tasapainossa ja ehyt itsensä kanssa ja sitä kautta kykenee terveellä ja optimaalisella tavalla tukemaan lapsen ja nuoren kasvua (mikäli hänellä on riittävä tietotaito). Opettajakuntaan mahtuu mukaan myös opettajia, jotka eivät kykene opettamaan ja ohjaamaan oppilaita heidän minäkuvaansa myönteisesti eteenpäin vievällä tavalla. Väkisinkin heräsi mieleeni kysymys, onko opettajankoulutuksella jotakin tekemistä asian kanssa? Kokemani epäoikeudenmukaisuuden tunne rakentui lähinnä siitä, etteivät oppilaat/opiskelijat saa oman käsitykseni ja havaintojeni mukaan riittävän tasapuolista ohjausta persoonallisuuden kasvun tukemiseensa riittävän ajoissa ja vieläpä moni aikuinenkin joutuu tänä päivänä etsimään, hakemaan ja odottamaan apua tai pahimmassa tapauksessa maksamaan yksityisten, monelle liian kalliiden Life Coachien palveluista. Palveluista, jotka mielestäni kuuluvat hyvinvointivaltioksi kutsutun maan peruspalvelujen piiriin itsestäänselväksi osaksi. Kuluneen vuosikymmenen aikana suomeenkin rantautunut ja vakiintunut ammattikunta omalla olemassa olollaan puhuu omaa kieltään palvelujen todellisista tarpeista ja palvelujärjestelmämme todellisesta tilasta tämän päivän yhteiskunnassa. Myös rakkauspedagogiikka ilmiönä - puhukoon omasta puolestaan.
Miten ylläkuvattu ”kierre” sitten voitaisiin katkaista ja sen tilalle rakentaa malli, jossa tehdään aidosti ennaltaehkäisevää työtä? Onko olemassa jotain mitä koulujärjestelmässä, rakenteissa, sisällöissä voitaisiin muuttaa, tai onko jotakin mitä opinto-ohjaaja tai opettajien koulutus voisivat tehdä? Ylläkuvattuihin käytännön kokemuksen kautta muotoutuneisiin lukuisiin havaintoihin ja esitettyihin avoimiin kysymyksiin, halusin lähteä etsimään vastausta.

Voimaantumisen, hyvinvoinnin ja onnellisen elämän avainten äärellä
Toteuttamaani kirjallisuuskatsaukseen viitaten, filosofinen kirjallisuus ja lukuisat analysoinnit hyvästä elämästä, onnellisuudesta ja rakkaudesta sekä ikuisesta viisaudesta em. taustalla yhdistävänä tekijänä ja viimevuosina yhä näkyvämmän aseman saanut positiivisuuspsykologia, onnellisuuspsykologia kertokoon omalla olemassa olollaan em. teemojen ajankohtaisuudesta, tärkeydestä ja välttämättömyydestäkin osana yksilöiden ja yhteisöjen aitoa onnellisuutta ja hyvinvointia.  
Psykologinen ja kasvatustieteellinen kirjallisuus, itsetuntemus-, tietoisuus- ja läsnäolontaidoista, elämäntaidoista, elämänhallinnasta, rentoutumisesta, tietoisuudentilojen ja tajunnan tasojen vaihtelusta (kognitiivinen neurotiede) sekä tunteista hyvinvoinnin ja oppimisen edistäjänä ovat antaneet vahvistavan lisänsä niistä sisällöistä ja menetelmistä, jotka ihmisen olemassa ololle ja aidolle hyvinvoinnille ovat todella tärkeitä. Muotisanoiksi ovat muotoutuneet ”slow”, edustamaan ”hidasta elämää” ja aitoa kokonaisvaltaista läsnäoloa sekä flow, jolla viitataan luovaan itsensä toteuttamiseen, joka tapahtuu tietoisuuden tilassa, jossa yhdistytään alitajuisiin ja sisäisiin voimavaroihin. Henkisen kasvun kirjallisuudessa tätä nimitetään myös yhdistymiseksi universaaliin rakkauteen, jota olemme ko. kirjallisuuden/elämänfilosofian mukaan toteuttamassa omalla persoonallamme. Myös tutkimuskentällä on vahvistunut yksilön henkisen kasvun huomioiminen osana persoonallisuuden kasvua, kehitystä sekä persoonallisuudentutkimusta. Itse kiteytän kaiken edellä kuvatun, käsitteellisesti ja sisällöllisesti, osaksi yksilön ja yhteisön voimaantumisprosessia, Voimaantumisprosessin tietyssä vaiheessa yksilö tulee tietoiseksi omien ajatusten ja tunteiden tiedostamisen ja tunnistamisen tärkeydestä ja merkityksestä osana läsnäolon, tässä hetkessä elämisen ja olemisen taitoa, (jossa samalla piilee myös pääsy alitajuisten ja sisäisten voimavarojen käyttöön saamiseen/ottamiseen) osana oman tulevaisuuden tiedostettua rakentamista.
Väitöskirjani haastatteluaineistossa näkyy opettajan huoli nykyajan lasten olemisen taidon kyvyn menettämisestä/puutteesta jo alakouluikäisenä: ”Jos mä vertaan lapsia kymmenen vuotta sitte niin… nykyajan lapset on semmosia erilaasia ku aikasemmin, että semmonen kiire mikä tässä yhteiskunnassa on niin se on niinku menny lapsii, et aikuuset ei niinkun, emmä tiärä onko se vanhemmista kiinni vai onko se meistä opettajistaki kiinni vai mistä se o tommonen jatkuva kiire, että koulussaki siitä on puhuttu monta kertaa, että saataas sitä rauhoottumaa se lapsi, et mitä vois teherä, se on pienestä jo ykkösluakkalaasesta asti niillä on hirvee kiire kokemaha kaikki ja nähdä kaikki ja se oppituntikin niin se rakentuu vaan tosi pienelle tuokiolle niinku enne se voi olla justutelua, opettaja kertoi tarinan ja lapset kuunteli, mutta nykyajan lapsi ei kuuntele. Sillä on aina kiire johonkin. hmm.” Mielestäni opettajan huoli on aiheellinen. Siksi kysynkin, missä määrin ja millaisin keinoin koulussa voidaan/on mahdollista edistää yksilöiden aidon onnellisuuden ja hyvinvoinnin avainten löytymistä ihmisestä itsestään?

Ohjauksen ytimessä
Opinto-ohjaajakoulutukseni aikana tein osallistuvan havainnoinnin lisäksi kirjallisuuskatsaukseen pohjautuvan teoreettisen tarkastelun opinto-ohjaaja koulutuksen ja opettajan koulutuksen eroista ja yhtäläisyyksistä. Empiirisen havainnoinnin fokus oli opetus- ja ohjaustuokion pilkkomisessa; mitä tehdään ja miten tehdään? Tarkastelun kohteena oli oppitunnin ja ohjaustilanteen kulku sekä opettajan ja ohjaajan toiminta. Observoinnin ja päiväkirjamerkintöjen kautta havaitsin, että kysymys ei ollut pelkästään oppitunnin tai ohjaustilanteen kulusta, vaan kysymykseksi tai vastaukseksi näytti muotoutuvan myös vuorovaikutus ja aito kohtaaminen. Oleellinen ero opettajan – ohjaajan toiminnassa oli oppitunnin aloituksessa: vuorovaikutuksessa, aidossa kohtaamisessa ja läsnäolossa. Kirjallisuuskatsaus aiheeseen vahvisti käsitykseni aidon kohtaamisen, läsnäolon ja rakentavien vuorovaikutustaitojen merkityksestä ja välttämättömyydestä kasvattajan (esim. vanhempien, opettajien, ohjaajien) toiminnassa yksilöiden hyvinvoinnin, terveen ja tasapainoisen minuuden rakentamisen tukemisessa.
Väitöskirja haastatteluaineiston ajatusten innoittamana ”Opettajahan on ohojaaja aika pitkälti nyky-yhteiskunnassa…” tarkasteluni fokusoitui ohjaajan/opettajan sekä asiakkaan yhteiseen hetkeen ja vuorovaikutustilanteeseen, toisin sanoen konkreettiseen opetus/ohjaustilanteeseen asiakkaan kanssa ja koulutuksissa siihen ”annettuun” teoriaan. Yllä kuvattu asetelma nosti pintaan tarpeen teoreettisesta ja filosofisesta pohdinnasta sekä käsitteiden määrittelystä: opetus(prosessi)  - ohjaus(prosessi) – kasvatus(prosessi), sekä toimijuuden määrittelyn: opettaja – ohjaaja – kasvattaja, jonka kautta päädyin rekonstruoituihin käsitteiden määrittelyihin: ohjaava opetus(prosessi) ja ohjaava opettaja. Tämän jälkeen tarkastelin ohjausteorioita ja havaitsin niissä usein toistuvia ”teemoja”. Näistä kokosin ohjausteorioiden yhteiset elementit. Ohjausteorioissa korostetaan suuntauksista ja painotusalueista huolimatta, havaintojeni mukaan seuraavia:
OHJAUSTEORIOITA YHDISTÄVÄT ELEMENTIT
· Kohtaaminen - havainnointi
· Aito läsnäolo
· ”Tunne siitä, että olet tärkeä” – välittäminen asiakkaalle
· Kiireetöntä aikaa asiakkaalle
· Pyrkimys asiakkaan ”aktivointiin”
· Aitous

Ohjaajan toimintaan ja ohjaajaan persoonana, edellä mainittu heijastuu seuraavina ”osaamistarpeina”:
OHJAAJAN OSAAMISTARPEET:
· Ammatillinen rooli syrjään, tehdään työtä aitona ihmisenä, omalla persoonalla
· Tietämättömyyden tärkeys, tasavertainen dialogi
· Asiakkaan arvostaminen ja kunnioittaminen, hyväksyminen ja välittäminen
· Epätäydellisyyden hyväksyminen
· Avoimuus - totuus
· Läpinäkyvä kohtaaminen – rehellisyys 
Seuraavaksi tarkastelin asiaa siitä näkökulmasta, että mitä lisäarvoa tai antia ohjausteoriat antavat opinto-ohjaajan työskentelyn kautta asiakkaalle ja päädyin seuraavaan kiteytykseen:
 OHJAUSTEORIOIDEN LISÄARVO 
 1. Aito kohtaaminen –  todellisen itsensä ja asiakkaan (totuuden kohtaaminen) *
 2. Asiakkaan elämäntilanteen ymmärtäminen (jaettu, yhteisesti ymmärretty totuus) *                                                                                                                                                     3. Oman tulevaisuuden (toimivan todellisuuden) tietoinen luominen 
(ajatukset, tunteet ja toiminta) * sis. läsnäolon ja kuulluksi tulemisen


Ohjauksen elementtejä opettajankoulutukseen, päivitetyt didaktiset askeleet
Opettajan pedagogisesta koulutuksesta, minulla oli jo aiempi kokemus ja siinä tarkasteluni kohteena olevaksi ydinteoriaksi, oppilaan ja opettajan välillä muodostui didaktiikassa yleisimmin käytetty teoria Engeströmin malli opetuksellisesta kokonaiskäsittelystä, jonka tavoitteena on turvata aihekokonaisuuden tietoinen syvätason oppiminen:
       Didaktiset askeleet:
1. Johdattelu
2. Tarkastelu
3. Uudella aineksella työstäminen
4. Harjoittelu
5. Soveltaminen
6. Arviointi
7. Lopettaminen  (Y.Engeström)


       Täydellisen oppimisprosessin osatekijät:
1. Motivointi
2. Orientointi
3. Sisäistäminen
4. Ulkoistaminen
5. Arviointi 

(Y. Engeström)


Ensimmäinen havaintoni oli, että opinto-ohjaaja koulutuksessa merkittävinä sisältöinä käsiteltävät ohjausteoriat ja ohjausteorioita yhdistävät elementit eivät tule näkyviin, käsitellyiksi osana täydellisen oppimisprosessin osatekijöitä perinteisissä didaktisissa askeleissa. Havaintojeni ja kokemusteni mukaan tämä näkyi vahvasti myös opetus/ohjaustilanteen arjessa, opettajan ja opinto-ohjaajan käytännön toiminnassa. Siinä missä ohjausteorioissa korostuu aidon kohtaamisen, läsnäolon, arvostavan ja kunnioittavan dialogin toteutuminen, täydellisen oppimisprosessin osatekijöissä, didaktisissa askeleissa ei ole erikseen yksityiskohtaisesti huomioitu ja selkeästi eritelty vuorovaikutuksen ja tunteiden merkitystä oppimista edistävinä tekijöinä. Myös ohjaavaa kasvatusta kuvaillaan seuraavasti: 
· Usko asiakkaan kykyyn ratkaista ongelmat, lämpimyys, ainutlaatuisuus
· Empaattinen ymmärtäminen
· Tarkka kokemusmaailman havainnointi –verbaalinen ja nonverbaalinen
· Omien tunteiden ilmaiseminen (kokonaisuus) 
· Voimaantuminen

Tätä kautta päädyin pohtimaan, millaisia osaamisvaatimuksia ohjaustyö asettaa opettajankoulutukselle sisällöllisesti ja vastauksesi kiteytyi toistamiseen:

        OHJAUSTYÖN ASETTAMAT OSAAMISVAATIMUKSET OPETTAJANKOULUTUKSELLE
Aito kohtaaminen 
·  Läsnäolo
·  Havainnointi (itsensä ja asiakkaan ajatukset, tunnetilat, ilmapiiri)
·  Rakentavat vuorovaikutustaidot 

Edellä mainittujen toteutuminen käytännössä edellyttää opettajalta
· Vahvaa itsetuntemusta
· Tietoisuustaitoja esim. omien ajatusten ja tunteiden tiedostaminen ja tunnistaminen suhteessa oman tulevaisuuden tiedostettuun rakentamiseen.

Yllä kuvattujen toteutuessa, opetus ja ohjaus pohjautuisi väistämättä voimaannuttavaan, aidosti arvostavaan ja kunnioittavaan kohtaamiseen. Kaikki edellä kuvattu, sai minut pohtimaan sitä, missä määrin ja millä keinoilla opetus ja ohjaustyö olisivat tehokkaimmin yhdistettävissä? Opetus- ja ohjausprosessin yhdistämisessä kiteytyy: 

OHJAAVA OPETUS
· Kohtaaminen/havainnointi (aito läsnäolo)
· Motivointi
· Orientointi
· Sisäistäminen
· Ulkoistaminen
· Arviointi

Läpi koko prosessissa, tavassa tehdä opetus-, ohjaus- ja kasvatustyötä korostuu asiakkaan aito arvostus ja kunnioitus sekä ohjaavan kasvatuksen/opetuksen ideologia ja käytännöt. Näin syntyi idea ”päivitetyt didaktiset askeleet”. Koska opetuksellisen kokonaiskäsittelyn tavoitteena on turvata aihekokonaisuuden tietoinen syvätason oppiminen, on uuden tutkimustiedon valossa tunteiden merkitys oppimisen edistäjänä tärkeä lähtökohta:
Didaktiset askeleet:
1. Kohtaaminen – havainnointi
2.    Johdattelu
3.    Tarkastelu
4. Uudella aineksella työstäminen
5. Harjoittelu
6. Soveltaminen
7. Arviointi
8. Lopettaminen
(Engeström, sovellettu Latvala 2008)


       Täydellisen oppimisprosessin osatekijät: 
1. Kohtaaminen/havainnointi
2. Motivointi
3. Orientointi
4. Sisäistäminen
5. Ulkoistaminen
6. Arviointi  (Engeström, sovellettu, Latvala 2008)

Huom! Uusi 1. askel voidaan sisällyttää sisällöllisesti myös 
alkuperäisen teorian, mallin kohtiin: motivointi ja johdattelu. 
Tällöin uutta askelta ei tarvita. Oleellisen sisällön muutoksen ja 
erityisesti sen havainnollistamisen takia, saattaa kuitenkin olla 
tarpeen eriyttää kokonaan uusi askel/mallin alku.  
Jossa asiakasta arvostava ja kunnioittava kohtaaminen,
 edellyttää opettajalta mm. aitoa läsnäoloa ja itsetuntemustaitoja.

Ohjausteorioissa, kuten myös coachingin lähtökohdissa korostetaan ohjaajan ja asiakkaan tasa- arvoista dialogia, vuorovaikutusta sekä yksilön huomioimista elävänä, ainutlaatuisena, arvokkaana yksilönä ja kohtaamista aidon läsnäolon tilassa.  

On luonnollista ja ymmärrettävää, että oppiminen tehostuu stressittömässä, levollisessa, rentoutuneessa olotilassa. Näistä lähtökohdista, näkökulmista ja tämän päivän yksilöiden tarpeista käsin saattaisi perusteltua olla didaktisen askeleiden päivittäminen, jota kautta arvokkaat ohjaukselliset elementit saataisiin sujuvasti ja helposti vietyä selkeänä sisältöpakettina osaksi opettajankoulutusta, pedagogisia opintoja sekä toteutettua opettajien täydennyskoulutuksissa omana ”sisältöpakettinaan”. 


Voimaantumiskeidas® Empowerment Oasis® -palvelujen avulla
slowsta ja flow’n  – itsensä tuntemisesta itsensä toteuttamiseen-
Runsas kirjallisuus ja olemassa olevat tutkimustulokset yksilöiden ja yhteisöjen voimaantumisprosesseista vakuuttivat minut ja samalla tukivat väitöskirja haastatteluaineistossani esiin nousseita sisältöjä, läsnäolojen taitojen merkityksestä, välttämättömyydestä yksilöiden hyvinvoinnin edistäjänä. Koska tiesin omasta kokemuksesta mitä oli koulujen hektinen arki ja opinto-ohjaajan työ, rohkaisin mieleni ja em. käsityksistä, kokemuksista ja tutkimustuloksista vakuuttuneena tein henkilökohtaisen päätöksen irrottautua vahvemmin oppilaitosten arjesta toteuttaakseni toiminnallisen intervention, Voimaantumiskeidas®- palvelut vastaamaan omalta osaltaan yksilöiden ja yhteisöjen aitoa hyvinvointia edistäviin kysymyksiin. 
Kehitimme Snoezelen-menetelmään pohjautuvan sovelluksen ensisijaisesti oppilaitosten ja opinto-ohjauksen tarpeisiin (erityisesti ura- /alavalinnan käytännön ohjaustarpeisiin). Palvelujen kehittämisen lähtökohtana oli myös  ajatus menetelmän monikäyttöisyydestä, sen soveltamismahdollisuuksista laaja-alaisesti eri sektoreille, toimijatahoille ja erilaisissa elämäntilanteissa oleville itsensä kehittämisestä kiinnostuneille yksilöille ja ryhmille. Opinto-ohjauksen tarpeiden näkökulmasta tavoitteeksi asetettiin kehittää menetelmä/käytännön sovellus, jonka avulla asiakkaiden itsetuntemus-, tietoisuus- ja läsnäolon taitoja voitaisiin vahvistaa mahdollisimman tehokkaasti ja tämä auttaisi heitä tunnistamaan ja tiedostamaan omat arvonsa ja tekemään todellisen arvomaailmansa mukaisia valintoja opintoja, työuraa ja yleensä elämää ajatellen, sen sijaan että valintoja tehtäisiin jonkun muun tai esimerkiksi yhteiskunnallisen/yleisen arvomaailman mukaisesti. Toisin sanoen kehitettävien palvelujen haluttiin vahvistavan yksilön todellista minää (egon sijasta) ja sitä kautta tukea asiakkaiden rohkeaa itsensä toteuttamista. Kysymys oli siis slown kautta ja avulla flow’n kiinni pääsemiseksi, ilmentämiseksi. Käyttäjäkokemuksiin ja asiakaspalautteeseen viitaten, tässä onnistuttiin yli odotusten.
Voimaantumiskeidas® -Empowerment Oasis®-palvelujen ydin määriteltiin ja kiteytettiin seuraavasti: ”edistää yksilöiden näkökulmasta tarkasteltuna aidon onnellisuuden ja hyvinvoinnin avainten löytämistä omasta itsestä, itsensä toteuttamista ja oman potentiaalin löytämistä, itsetuntemus ja tietoisuustaitojen sekä läsnäolontaitojen vahvistumisen kautta. Yksilöiden voimaantumisen edistämisen kautta tuetaan samalla myös aktiivista kansalaisuutta, työllistettävyyttä ja yhteiskunnan eheyttä, sillä voimaantunut, itseään toteuttava yksilö antaa luonnollisesti henkilökohtaisen panoksensa yhteisöihin, joiden osana hän arjessaan toimii.”  Esim. hyvinvoiva ja onnellinen, voimaantunut perheen äiti tai isä toimii myönteisenä voimavarana ja voimauttavana tekijänä, onnellisuuden ja hyvinvoinnin edistäjänä omassa perheyhteisössään, johtaja tai työntekijä omissa organisaatioissaan, opinto-ohjaaja tai opettaja oppilaitoksessaaan. Hankkeessa kehitettiin Voimaantumiskeidas® -Empowerment Oasis®-palvelut: Voimaantumiskeitaan aistikokemus- ja valmennusohjelmat,  Voimaantumispaja, Voimaantumispolku, Voimaantumismatkat (sis. Voimaantumispassi), Voimaantumiskahvila sekä Sinä Valitset™ opetusohjelma-sarja ja opetusmateriaalipaketti. Kehitettyjä ja osittain vielä kehittämistyön alla olevia palveluita voidaan käyttää laaja-alaisesti opinto-ohjauksen ja täydennyskoulutuksen lisäksi eri sektoreilla ja toimintakentillä, esimerkiksi työhyvinvoinnin edistämisessä ja hyvinvointimatkailussa. 

Voimaantumisen vallankumous –yhteen hiileen puhaltamalla onnellisuuden ytimeen
Toteutetun kehittämishankkeen myötä olen henkilökohtaisesti täysin vakuuttunut siitä, että palvelujärjestelmässämme oleva yksilöiden hyvinvoinnin kannalta tärkein, tällä hetkellä lähinnä erikoissairaanhoidon puolella (ja yksityisillä palvelujentarjoajilla) oleva vankka asiantuntijuus mm. itsetuntemus ja tietoisuus- ja läsnäolontaidoissa, sekä oman tulevaisuuden tiedostetun rakentamisen taidot tulisi olla tarjolla yksilöille jo varhain peruspalveluissa esim. koulussa opinto-ohjauksessa, joka tavoittaa valta-osan ikäluokasta, sekä perusterveydenhuollossa esim. neuvoloissa, joka tavoittaa valta-osan vanhemmista. Myös Seppo Niemelä korostaa samoja hyvinvoinnin edistämisen ydinsisältöjä ja merkitystä tuoreessa väitöskirjassaan (2011) käyttäen käsitettä sivistys. Niemelää lainaten ”Sivistyminen on omaehtoisen oppimisen prosessi. Ihminen sivistyy, kun hän voi toteuttaa itseään ja kasvaa omiin mittoihinsa sekä yksilönä että osana yhteisöä. Sivistyspedagogiikka korostaa oppijan ainutlaatuisuutta. Tarvitsemme sitä luovuuden, innovatiivisuuden ja oma-aloitteisuuden moottoriksi”. Henkilökohtaisesti käytän yllämainituista asioista käsitettä voimaantumisprosessit ja niiden edistäminen yksilö ja yhteisötasolla. 
Kehittämishankkeen pohjalta uskaltanen suositella opinto-ohjauksen resurssien lisäämistä yksilöiden ja yhteisöjen hyvinvoinnin edistämiseksi ja/tai opettajankoulutuksen ja täydennyskoulutuksen sisällöllistä kehittämistä artikkelissa esitetyn mukaisesti. Esimerkiksi Jopo ja ammattistartti- toiminnan kehittäminen opettajien täydennyskoulutukseen suunnattujen resurssien kautta ovat mielestäni onnistuneita esimerkkejä, suhteellisen nopeasti tuloksia tuovista interventioista ihmisessä olevan eheyden ja itsensä toteuttamisen tukemiseen. Toisin sanoen kysymys on ”nopeasta” ja taloudellisesti tuloksia tuovasta keinosta edistää yksilöiden voimaantumista eli tiedostamista, vastuunottamista omasta hyvinvoinnistaan ja onnellisuudestaan. 
Tiedon saatavuus ja olemassaolo peruspalveluissa ei poista perinteisten psykologien, terapeuttien jne. tarvetta, mutta saattaisi lyhentää asiakasjonoja, sekä vastaisi samalla ennakoivalle ohjaustyölle asetettuun haasteeseen, jossa asiakas saa tarvitsemansa avun, tuen ja ohjauksen hyvissä ajoin, ennen leimaantumista ”avun tarvitsijaksi”. Näin myös palvelujärjestelmässä, peruspalveluissa oleva aukko olisi muurattu.
Henkilökohtaisesti olen vakuuttunut siitä, että kivijalkana, perustana, pohjana niin oppimiselle kuin elämälle yleensä on vahva itsetuntemus, sekä tietoisuus- ja läsnäolon taitojen lisääntymisen kautta, alitajuisten ja sisäisten voimavarojen löytämisen ja käyttöön ottamisen kautta rakentuva kokemus itsensä toteuttamisesta ja oman paikkansa löytämisestä elämässä. Kokemus siitä, että on riittävä ja arvokas ihmisenä, omana itsenään sekä mahdollisuus  työssään, ammatissaan kokea tekevänsä yhteiskunnallisestikin merkittävää työtä. Näin yksilössä sisäsyntyisesti, sisäisen motivaation innoittamana toteutuu myös aktiivisen kansalaisuuden toteuttaminen. 
Uskaltanen puhua myös yhteiskunnassamme parhaillaan meneillään olevasta ”voimaantumisen vallankumouksesta”, joka näkyy mm. kasvattajien arkipäivän puheissa olevista voimaantumisdiskursseista (Latvala 2012 b) sekä muuttuneista EU-rahoitusten virallisten asiakirjojen käsitteiden käytöstä viime vuosien aikana. Ehdotankin, että yhteiskunnan eri sektoreilla toimivat niin päättäjät, kentän toimijat, kuin yksityiset ja julkiset organisaatiot ja yhteisöt tekisivät tiivistä yhteistyötä, yhteisen tavoitteen saavuttamiseksi, joka on ehyt ja tasapainoinen, aidosti onnellinen, omia arvojaan ja itseään toteuttava yksilö, jota kautta mahdollistuu tietoisesti itseään toteuttavien ja kehittävien organisaatioiden, yhteisöjen ja yhteiskuntien rakentuminen yksilöiden sisäisestä motivaatiosta ja sisäisestä viisaudesta, ydinminästä, käsin. Sitra, toimikoon tähän tavoitteeseen sitoutumisesta hyvänä edelläkävijäesimerkkinä.
Muutoksen aikaansaamisessa ja tavoitteen saavuttamisessa ensisijaisesti koulutusjärjestelmän, koulujen tuki ja rooli (muutosagenttina) on tärkeä.  Tällöin koulun asema myös korostuisi nykyistä vahvemmin ennakoivassa hyvinvoinnin ohjaustyössä, joka käytännössä tarkoittaisi mm. ohjausresurssien lisäämistä oppilaitoksiin ja sisällöllisenä painopistealueena korostuisi nykyistä vahvemmin itsetuntemustaidot. Yllä kuvattua tukee mm. Seppo Niemelän 2011 väitös, jossa hän avaa sivistyksen näköaloja sen mahdollisuuksista vapaansivistystyön kentällä. Samoin ajankohtaiset asiakirjat ja visiot hyvinvointistrategioista ks. esim. Niemelä & Niemelä 2011, suuntaavat tätä linjaa. Myös tulevaisuuden tutkija Wilenius korostaa koulutuksen merkitystä tulevaisuuden yhteiskunnan ja hyvinvointiyhteiskunnan rakentajana.

